|  |
| --- |
| Številka: 007-41/2024/22 |
| Ljubljana, 21. februar 2024 |
| EVA 2024-2330-0010  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednji sklep:Vlada Republike Slovenije je izdala Uredbo o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 in jo objavi v Uradnem listu Republike Slovenije. Barbara Kolenko Helbl  generalna sekretarka Priloga:* predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027

Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– Andrej Hafner, vodja Sektorja za pravno sistemske zadeve v kmetijstvu,– Tanja Gorišek, podsekretarka, Direktorat za kmetijstvo. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| Predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 se spreminja zaradi sprejema nove uredbe EU, ki ureja splošno pomoč *de minimis* (Uredba 2023/2831/EU z dne 15. 12. 2023)*.* Hkrati se s predlogom te uredbe odpravljajo določene nejasnosti, ugotovljene ob pripravi področnih predpisov, ki urejajo izvedbo intervencij ali podintervencije, za katere velja Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Uredba o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027, ne prinaša nobenih novih finančnih posledic za proračun RS, temveč bo s spremembo priloge 2 k tej uredbi zgolj uskladila višino razpoložljivih sredstev za izvajanje intervencij oziroma podintervencij z višino sredstev, kot izhaja iz veljavnega, spremenjenega Strateškega načrta skupne kmetijske politike 2023–2027 za Republiko Slovenijo (SN SKP). 29. 9. 2023 je Evropska komisija odobrila drugo spremembo SN SKP z Izvedbenim Sklepom Komisije z dne 29.9.2023 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (št. CCI: 2023SI06AFSP001). Sredstva za izplačila so zagotovljena sredstva v sprejetem proračunu za leto 2024 in 2025 na proračunskih postavkah PP 221064 - Skupni strateški načrt 2023-2027 - EKSRP - EU in PP 221065 - Skupni strateški načrt 2023-2027 - EKSRP - slovenska udeležba. Tudi sicer samostojno Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 ne prinaša finančnih posledic. Da bi do teh finančnih posledic lahko prišlo, morajo biti predhodno sprejete tudi uredbe, ki podrobneje urejajo izvajanje intervencij ali podintervencij.  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-24-0011 Sodelovanje SN 23-27 MKGP | 221064 - Skupni strateški načrt 2023-2027 - EKSRP - EU | 3.277.597 | 4.158.299 |
| Ministrstvo za kmetijstvo, gozdarstvo in prehrano | 2330-23-0041 IRP24 Podpora za vzpostavitev gospodarstev | 221064 - Skupni strateški načrt 2023-2027 - EKSRP - EU | 3.470.057 | 3.641.436 |
| Ministrstvo za kmetijstvo, gozdarstvo in prehrano | 2330-24-0010 Izmenjava znanja in informacij SN 23-27 MKGP | 221064 - Skupni strateški načrt 2023-2027 - EKSRP - EU | 328.152 | 649.456 |
| Ministrstvo za kmetijstvo, gozdarstvo in prehrano | 2330-24-0017 Intervencije zemljiške politike SN 23-27 | 221064 - Skupni strateški načrt 2023-2027 - EKSRP - EU | 339.000 | 1.356.000 |
| Ministrstvo za kmetijstvo, gozdarstvo in prehrano | 2330-24-0024 Gozdarske intervencije SN 23-27 | 221064 - Skupni strateški načrt 2023-2027 - EKSRP - EU | 237.300 | 1.254.300 |
| Ministrstvo za kmetijstvo, gozdarstvo in prehrano | 2330-24-0011 Sodelovanje SN 23-27 MKGP  | 221065 - Skupni strateški načrt 2023-2027 - EKSRP - slovenska udeležba | 3.943.043 | 4.980.341 |
| Ministrstvo za kmetijstvo, gozdarstvo in prehrano | 2330-23-0041 IRP24 Podpora za vzpostavitev gospodarstev | 221065 - Skupni strateški načrt 2023-2027 - EKSRP - slovenska udeležba | 6.766.099 | 7.100.264 |
| Ministrstvo za kmetijstvo, gozdarstvo in prehrano | 2330-24-0010 Izmenjava znanja in informacij SN 23-27 MKGP | 221065 - Skupni strateški načrt 2023-2027 - EKSRP - slovenska udeležba | 639.848 | 1.266.344 |
| Ministrstvo za kmetijstvo, gozdarstvo in prehrano | 2330-24-0017 Intervencije zemljiške politike SN 23-27 | 221065 - Skupni strateški načrt 2023-2027 - EKSRP - slovenska udeležba | 661.000 | 2.644.000 |
| Ministrstvo za kmetijstvo, gozdarstvo in prehrano | 2330-24-0024 Gozdarske intervencije SN 23-27 | 221065 - Skupni strateški načrt 2023-2027 - EKSRP - slovenska udeležba | 462.700 | 2.445.700 |
| SKUPAJ | **20.124.796** | **29.496.140** |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: …6. 2. 2024……V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Kmetijsko-gozdarska zbornica Slovenije – na predlog uredbe ni imela pripomb.Upoštevani so bili:* **v celoti,**
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje: /Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mateja Čalušić ministrica za kmetijstvo, gozdarstvo in prehrano  |

 **PREDLOG**

 **(EVA 2024-2330-0010)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027**

1. **člen**

V Uredbi o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23) se v 1. členu drugi odstavek spremeni tako, da se glasi:

»(2) S to uredbo se za intervencije in podintervencije iz prejšnjega odstavka določajo splošni pogoji za odobritev in izplačilo sredstev, postopek dodelitve in izplačila sredstev, oblike podpore in omejitve glede višine podpore, obseg razpoložljivih finančnih sredstev, splošne obveznosti upravičenca, kontrolni sistem, upravne sankcije ter višja sila in izjemne okoliščine za izvajanje:

1. Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1), (v nadaljnjem besedilu: Uredba 2021/2115/EU);

2. Uredbe (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Delegirano uredbo Komisije (EU) 2022/1408 z dne 16. junija 2022 o spremembi Uredbe (EU) 2021/2116 Evropskega parlamenta in Sveta glede izplačevanja predplačil za nekatere intervencije in podporne ukrepe iz uredb (EU) 2021/2115 in (EU) št. 1308/2013 Evropskega parlamenta in Sveta (UL L št. 216 z dne 19. 8. 2022, str. 1), (v nadaljnjem besedilu: Uredba 2021/2116/EU);

3. Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Uredbo (EU) 2023/955 Evropskega parlamenta in Sveta z dne 10. maja 2023 o vzpostavitvi Socialnega sklada za podnebje in spremembi Uredbe (EU) 2021/1060 (UL L št. 130 z dne 16. 5. 2023, str. 1);

4. Izvedbene uredbe Komisije (EU) 2021/2289 z dne 21. decembra 2021 o določitvi pravil za uporabo Uredbe (EU) 2021/2115 Evropskega parlamenta in Sveta o predstavitvi vsebine strateških načrtov SKP in elektronskem sistemu za varno izmenjavo informacij (UL L št. 458 z dne 22. 12. 2021, str. 463), zadnjič popravljene s Popravkom (UL L št. 156 z dne 9. 6. 2022, str. 163);

5. Delegirane uredbe Komisije (EU) 2022/127 z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L št. 20 z dne 31. 1. 2022, str. 95), zadnjič spremenjene z Delegirano uredbo Komisije (EU) 2023/1448 z dne 10. maja 2023 o spremembi Delegirane uredbe (EU) 2022/127 glede izplačila predplačil v okviru šolske sheme in o popravku navedene uredbe (UL L št. 179 z dne 14. 7. 2023, str. 2), (v nadaljnjem besedilu: Delegirana uredba 2022/127/EU);

6. Izvedbene uredbe Komisije (EU) 2022/128 z dne 21. decembra 2021 o pravilih za uporabo Uredbe (EU) 2021/2116 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrditvijo obračunov, pregledi, varščinami in preglednostjo (UL L št. 20 z dne 31. 1. 2022, str. 131), zadnjič spremenjene z Izvedbeno uredbo Komisije (EU) 2023/2773 z dne 13. decembra 2023 o popravku Izvedbene uredbe (EU) 2022/128 glede nekaterih določb za EKJS in EKSRP o revizijskih metodah, pregledu transakcij in izjavi o upravljanju (UL L št. 2023/2773 z dne 14. 12. 2023), (v nadaljnjem besedilu: Izvedbena uredba 2022/128/EU).«.

V tretjem odstavku se 1. točka spremeni tako, da se glasi:

»1. Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjene z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23. 11. 2023), (v nadaljnjem besedilu: Uredba 2022/2472/EU);«.

5. točka se spremeni tako, da se glasi:

»5. Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU).«.

1. **člen**

V 2. členu se v 6. točki besedilo »1407/2013/EU« nadomesti z besedilom »2023/2831/EU«.

8. točka se spremeni tako, da se glasi:

»8. ureditev objekta je gradnja v skladu s predpisi, ki urejajo graditev objektov, in obsega novogradnjo in rekonstrukcijo objekta;«.

V 10. točki se besedilo »pavšalno financiranje« nadomesti z besedilom »financiranje po pavšalni stopnji«.

1. **člen**

V 7. členu se v tretjem odstavku črta besedilo »v skladu s prejšnjim členom«.

V četrtem odstavku se za besedilom »se podpora« doda besedilo »za naložbo ali drugo dejavnost«.

1. **člen**

V 8. členu se v prvem in drugem odstavku besedilo »Uredbe 2022/128/EU« nadomesti z besedilom »Izvedbene uredbe 2022/128/EU«.

1. **člen**

V 9. členu se v prvem odstavku v 5. točki besedilo »Uredbe 2022/128/EU« nadomesti z besedilom »Izvedbene uredbe 2022/128/EU«.

V 6. točki se za besedo »konte« vejica nadomesti s piko in doda nov stavek, ki se glasi: »Pogoj iz te točke se ne uporablja za intervencije in podintervencije, pri katerih se sredstva v celoti izplačajo na podlagi odločbe o pravici do sredstev v skladu z zakonom, ki ureja kmetijstvo,«.

1. **člen**

V 10. členu se v prvem odstavku v 5. točki v tretji alineji za besedilom »naložbo in« doda besedilo »datumsko in lokacijsko označene«.

V tretjem odstavku se za 1. točko doda nova 2. točka, ki se glasi:

»2. mora vlagatelj, ki ob vložitvi vloge na javni razpis ne priloži dokazil iz druge oziroma četrte alineje 5. točke prvega odstavka tega člena, ta dokazila priložiti najpozneje v roku, ki se določi v predpisu, ki ureja izvajanje intervencij;«.

Dosedanja 2. točka postane 3. točka.

1. **člen**

V 12. členu se v drugem odstavku besedilo »1407/2013/EU« nadomesti z besedilom »2023/2831/EU«.

1. **člen**

V 14. členu se besedilo»1407/2013/EU« nadomesti z besedilom »2023/2831/EU«.

1. **člen**

V 15. členu se v drugem odstavku besedilo »1407/2013/EU« nadomesti z besedilom »2023/2831/EU«.

1. **člen**

V 17. členu se besedilo »četrtim odstavkom 6. člena Uredbe 1407/2013/EU« nadomesti z besedilom »tretjim odstavkom 6. člena Uredbe 2023/2831/EU«.

1. **člen**

V 19. členu se v prvem odstavku 6. točka spremeni tako, da se glasi:

»6. gre za strošek kotizacije za udeležbo na usposabljanju.«.

V šestem odstavku se za besedilom »projekt, se« dodata vejica in besedilo »ne glede na prvi, drugi in tretji odstavek tega člena,«.

1. **člen**

V 22. členu se v drugem odstavku v 3. točki v prvi alineji za besedo »točke« doda besedilo »in v primeru iz 6. točke«.

V tretjem odstavku se beseda »intervencijo« nadomesti z besedilom »naložbene razvojne cilje v okviru intervencije«.

Četrti odstavek se črta.

Dosedanji peti odstavek postane četrti odstavek.

1. **člen**

V 23. členu se v tretjem odstavku 1. točka spremeni tako, da se glasi:

»1. datumsko in lokacijsko označene fotografije objekta, s katerimi izkazuje izvedbo naložbe, in«.

V petem odstavku se za besedo »priložita« doda besedilo »datumsko in lokacijsko označena«.

1. **člen**

V 24. členu se v devetem odstavku besedilo »Uredbe« nadomesti z besedilom »Delegirane uredbe«.

1. **člen**

V 25. členu se v petem odstavku črta besedilo »razen če gre za naložbo v okviru projekta,«.

1. **člen**

V Prilogi 2 se 1. točka spremeni tako, da se glasi:

»

|  |  |  |  |  |  |  |
| --- | --- | --- | --- | --- | --- | --- |
| **1.** | Naložbe v dvig produktivnosti in tehnološki razvoj, vključno z digitalizacijo kmetijskih gospodarstev in živilskopredelovalne industrije | **IRP02** | 56.831.093,00 €  | 19.265.740,53 €  | 37.565.352,47 € | 33,90 %  |
| 1.1. | *Podintervencija: Naložbe majhnih kmetij* |  | 16.533.000,00 € | 5.604.687,00 €  | 10.928.313,00 € | 33,90 %  |
| 1.2. | *Podintervencija: Naložbe kmetij* |  | 21.371.816,00 € | 7.245.045,63 € | 14.126.770,37 € | 33,90 %  |
| 1.3. | *Podintervencija: Naložbe pravnih oseb in samostojnih podjetnikov posameznikov* |  | 18.926.277,00 € | 6.416.007,90 € | 12.510.269,10 € | 33,90 %  |

 «.

4. točka se spremeni tako, da se glasi:

»

|  |  |  |  |  |  |  |
| --- | --- | --- | --- | --- | --- | --- |
| **4.** | Izvedba agromelioracij in komasacij kmetijskih zemljišč | **IRP05** | 10.770.200,00 € | 3.651.097,80 € | 7.119.102,20 € | 33,90 % |
| 4.1. | Podintervencija: Izvedba agromelioracij na komasacijskih območjih |  | 3.000.000,00 € | 1.017.000,00 € | 1.983.000,00 € | 33,90 % |
| 4.2. | Podintervencija: Izvedba komasacije kmetijskih zemljišč |  | 7.770.200,00 € | 2.634.097,80 € | 5.136.102,20 € | 33,90 % |

«.

19. točka se spremeni tako, da se glasi:

»

|  |  |  |  |  |  |  |
| --- | --- | --- | --- | --- | --- | --- |
| **19.** | Podpora za vzpostavitev gospodarstev mladih kmetov | **IRP24** | 56.491.360,00 € | 19.150.571,04 € | 37.340.788,96 € | 33,90 % |

«.

**PREHODNA IN KONČNA DOLOČBA**

1. **člen**

**(začeti postopki)**

Postopki, začeti na podlagi Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23) se končajo v skladu z Uredbo o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23).

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-41/2024/

Ljubljana, dne

EVA 2024-2330-0010

Vlada Republike Slovenije

dr. Robert Golob

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

10. in 11.a člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23)

1. Rok za izdajo uredbe, določen z zakonom

Rok ni določen.

1. Splošna obrazložitev predloga uredbe, če je potrebna

Predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 se spreminja zaradi sprejetja nove uredbe EU, ki ureja splošno pomoč *de minimis* (Uredba 2023/2831/EU z dne 15. 12. 2023)*.* Hkrati se s predlogom te uredbe odpravljajo nekatere nejasnosti, ugotovljene ob pripravi področnih predpisov, ki urejajo izvedbo intervencij ali podintervencij, za katere velja Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Predlog Uredbe o spremembah in dopolnitvah Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (v nadaljnjem besedilu: uredba) je potreben zaradi sprejetja nove uredbe EU, ki ureja splošno pomoč *de minimis* (Uredba 2023/2831/EU z dne 15. 12. 2023)*.* Posledično se sklici na Uredbo 1407/2013/EU nadomestijo s sklici na Uredbo 2023/2831/EU.

V 1. členu uredbe se predpisi EU posodobijo z najnovejšimi spremembami in dopolnitvami teh predpisov.

V 2. členu uredbe se opredelitev ureditve objekta uskladi s področnimi predpisi, ki podrobneje urejajo izvajanje intervencij oziroma podintervencij. Odstranitev objekta ali sprememba namembnosti se v okviru področnih predpisov, ki urejajo naložbene intervencije ali podintervencije, nikoli ne izvaja kot samostojna naložba, temveč vedno v povezavi z novogradnjo ali rekonstrukcijo oziroma prizidavo. Zato se ta določba ustrezno spremeni. Hkrati se v tem členu pri opredelitvi poenostavljenih stroškov termin »pavšalno financiranje« nadomesti z ustreznejšim terminom »financiranje po pavšalni stopnji« ter s tem terminologija uskladi z angleško različico Uredbe 2021/2115/EU.

V 7. členu uredbe se s predlagano spremembo tretjega odstavka opredeli, da se sprememba obveznosti iz odločbe o pravici do sredstev Agenciji RS za kmetijske trge in razvoj podeželja sporoča elektronsko, vendar ne prek e-aplikacije (podobno kot velja za sporočanje o višji sili). Hkrati se v četrtem odstavku tega člena natančneje določi, da se ločena navedba višine podpore na podlagi poenostavljenih stroškov in dejansko nastalih stroškov v odločbi o pravici do sredstev nanaša izključno na naložbe ali drugo dejavnost, ki je predmet podpore. S tem je iz te obveznosti izvzet projekt, saj se višina dodeljenih sredstev za projekt določi na podlagi finančne konstrukcije.

V 9. členu se iz obveznosti vodenja ločenega računovodstva izvzamejo intervencije in podintervencije, pri katerih se sredstva v celoti izplačajo že na podlagi odločbe o pravici do sredstev v skladu z zakonom, ki ureja kmetijstvo. Obveznost vodenja ločenega računovodstva v primeru takšnih intervencij ni smiselna.

V 10. členu in 23. členu se pri prilaganju fotografij podrobneje navede, da morata biti s teh fotografij (objekta, zemljišča) razvidna datum in lokacija posnetka.

Hkrati se spremembe v 10. členu nanašajo na izjemo od izpolnjevanja pogojev ob vložitvi vloge na javni razpis, če se v okviru projekta, ki je predmet podpore, izvede tudi ureditev enostavnega objekta. Če gre za projekt, morajo biti pogoji glede ureditve enostavnih objektov iz 5. točke prvega odstavka 10. člena izpolnjeni najkasneje do roka, ki se opredeli v področnem predpisu, ki ureja izvajanje intervencije ali podintervencije. Gre za pogoja glede pridobitve mnenj, soglasij ali drugih dovoljenj ter glede predložitve popisa del in stroškov. Druge pogoje je treba izpolniti ob vložitvi vloge na javni razpis. Podobna derogacija v tretjem odstavku tega člena že velja za zahtevne, manj zahtevne in nezahtevne objekte.

V 19. členu se v prvem odstavku med stroške, za katere ob vlogi na javni razpis ni treba priložiti treh tržno primerljivih ponudb, doda strošek kotizacije za udeležbo na usposabljanju. Hkrati se odpravlja nejasnost glede prilagajanja treh tržno primerljivih ponudb za določitev višine dejansko nastalih stroškov, kadar je predmet podpore projekt. V šestem odstavku 19. člena je že zdaj jasno opredeljeno, da se višina dodeljene podpore za projekt določi izključno na podlagi finančne konstrukcije, zato je bilo brezpredmetno, da se je tudi v prvem odstavku 19. člena med izjemami stroškov, za katere se ob vlogi ne zahteva predložitev treh ponudb, navajal projekt. Za določitev višine podpore za projekt se prvi, drugi in tretji odstavek 19. člena ne uporabljajo. Določitev podpore za projekt je celovito urejena v šestem odstavku 19. člena in se določi na podlagi finančne konstrukcije. Ta sprememba prinaša zgolj večjo jasnost besedila.

V 22. členu (pogoji ob vložitvi zahtevka za izplačilo sredstev) pa še naprej velja, da se tudi pri projektu, ko gre za povračilo dejansko nastalih stroškov, zahteva predložitev treh tržno primerljivih ponudb (razen v primeru izrecno navedenih izjem iz prvega odstavka 19. člena, na katere se sklicuje 3. točka drugega odstavka 22. člena).

V 22. členu se v drugem odstavku doda sklic na strošek kotizacije, za katerega upravičencu tako ob vlogi na javni razpis kot tudi ob vložitvi zahtevka za izplačilo sredstev ni treba prilagati treh tržno primerljivih ponudb.

V tretjem odstavku se z dopolnitvijo uvaja zgolj večja jasnost določbe. Ta odstavek se nanaša na naložbe, za katere se podpora dodeli v eni od oblik poenostavljenih stroškov ter na intervencijo iz 19. točke priloge 1 te uredbe (v nadaljevanju: intervencija za mlade kmete) Sprememba tega odstavka le natančneje opredeli, da se določba tega odstavka pri intervenciji za mlade kmete navezuje zgolj na tisti del te intervencije, kjer gre za naložbene razvojne cilje (in ne na celotno intervencijo, ki vključuje tudi nenaložbene razvojne cilje). To je zdaj natančneje in pravilneje urejeno, kot je bilo v določbi do zdaj veljavne uredbe.

Četrti odstavek 22. člena glede navajanja kumulacije državnih pomoči oziroma pomoči *de minimis* ob zahtevku za izplačilo sredstev se črta, ker ni smiseln. Kumulacija državnih pomoči oziroma pomoči *de minimis* se namreč preverja že ob dodelitvi podpore upravičencu. Z dnem vročitve odločbe o pravici do sredstev se šteje, da je državna pomoč ali pomoč *de minimis* upravičencu dodeljena, zato preverjanje kumulacije ob zahtevku za izplačilo sredstev ni smiselno.

V 25. členu se v petem odstavku zaradi večje jasnosti črta besedilo, ki se je navezovalo na naložbe v okviru projekta, s čimer je zdaj jasno določeno, da se ta obveznost nanaša izključno na naložbe, ki so predmet podpore. S tem pa so iz te obveznosti izvzete naložbe v okviru projekta.

V prilogi 2, kjer so navedena razpoložljiva sredstva za intervencije in podintervencije SN SKP, ki jih ureja ta uredba, se razpoložljiva sredstva pri dveh intervencijah (intervenciji iz 1. in 19. točke) zgolj uskladijo s potrjenimi zneski, kot izhajajo iz spremenjenega SN SKP, ki ga je potrdila Evropska komisija. Gre torej izključno za naknadno uskladitev izvedbenega predpisa s prerazporeditvami, ki so že bile potrjene v okviru veljavnega SN SKP. Pri spremembi 4. točke gre za odpravo napake.

Sredstva za izplačila so zagotovljena sredstva v sprejetem proračunu za leto 2024 in za leto 2025 na proračunskih postavkah PP 221064 - Skupni strateški načrt 2023-2027 - EKSRP - EU in PP 221065 - Skupni strateški načrt 2023-2027 - EKSRP - slovenska udeležba.